
Αρ 


. Φύλλου 76 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός αποζημίωσης του προσωπικού που 
διδάσκει στις Σχολές της Πυροσβεστικής Ακαδη¬ 
μίας. 

2 

Τροποποίηση της υπ'αριθμ. 108645/17-10-2016 
απόφασης «Προκήρυξη καθεστώτος ενισχύσεων 
"Γενική Επιχειρηματικότητα" του αναπτυξιακού 
ν. 4399/2016», (Β' 3378), όπως ισχύει. 

3 

Τροποποίηση της υπ'αριθμ. 108644/17-10-2016 
απόφασης «Προκήρυξη καθεστώτος ενισχύσε¬ 
ων "Νέες ανεξάρτητες ΜΜΕ" του αναπτυξιακού 
ν. 4399/2016», (Β' 3377), όπως ισχύει. 

4 

Τροποποίηση της υπ'αριθμ. 108646/17-10-2016 
απόφασης «Προκήρυξη καθεστώτος ενισχύσεων 
"Ενισχύσεις μηχανολογικού εξοπλισμού"του ανα¬ 
πτυξιακού ν. 4399/2016», (Β' 3380), όπως ισχύει. 

5 

Εξαίρεση Ειδικής Συμβούλου από την αναστολή 
άσκησης του δικηγορικού λειτουργήματος. 


ΑΠΟΦΑΣΕΙΣ 

Αριθμ. 70977 Φ.536.5 (1) 

Καθορισμός αποζημίωσης του προσωπικού που 
διδάσκει στις Σχολές της Πυροσβεστικής Ακα¬ 
δημίας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. I του άρθρου 127 του ν. 4472/2017 «Συ- 
νταξιοδοτικές διατάξεις Δημοσίου και τροποποίηση 
διατάξεων του ν. 4387/2016, μέτρα εφαρμογής των 
δημοσιονομικών στόχων και μεταρρυθμίσεων, μέτρα 
κοινωνικής στήριξης και εργασιακές ρυθμίσεις, Μεσο¬ 
πρόθεσμο Πλαίσιο Δημοσιονομικής Στρατηγικής 2018- 
2021 και λοιπές διατάξεις (Α' 74) όπως ισχύουν». 


β) Του άρθρου 26 του π.δ. 174/1983 όπως τροποποι¬ 
ήθηκε και ισχύει. 

γ) Του άρθρου 40 του ν. 849/1978 όπως τροποποιή¬ 
θηκε και ισχύει. 

δ) Τις διατάξεις των άρθρων 24,67,77 του ν. 4270/2014 
(Α' 143), όπως τροποποιήθηκε και ισχύει. 

ε) Τις διατάξεις του π.δ. 80/2016 (Α' 145), όπως τροπο¬ 
ποιήθηκε και ισχύει. 

στ) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

ζ) Τις διατάξεις του π.δ. 24/2015 «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (Α' 20). 

η) Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

θ) Τις διατάξεις της Υ29/08-10-2015 απόφασης του 
Πρωθυπουργού «Ανάθεση Αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη» 
(Β' 2168). 

ι) Τις διατάξεις της Υ186/10-11-2016 απόφασης του 
Πρωθυπουργού «Ανάθεση Αρμοδιοτήτων στον Αναπλη¬ 
ρωτή Υπουργό Εσωτερικών ΝικόλαοΤόσκα» (Β' 3671). 

2. Την από 4-12-2017 με αριθ. πρωτ. 8000/1 /2017/132- 
Α' εισήγηση του Γενικού Διευθυντή Οικονομικών και 
Επιτελικού Σχεδιασμού (στο πρώην Υ.Δ.Τ. και Π.τ.Π.) του 
Υπουργείου Εσωτερικών. 

3. Το γεγονός ότι από τις διατάξεις της παρούσας 
απόφασης δεν προκαλείται πρόσθετη δαπάνη σε βά¬ 
ρος του Κρατικού προϋπολογισμού. Η ετήσια δαπάνη 
ύψους 250.000 € περίπου υπό ΚΑΕ 0517, θα καλύπτεται 
από τις εγγεγραμμένες πιστώσεις τόσο για το έτος 2018 
όσο και για τα επόμενα έτη, τηρουμένων των ορίων του 
ν. 4472/2017 (Α' 74), αποφασίζουμε: 

Άρθρο 1 

Δικαιούχοι - Ποσά αποζημίωσης 

1. Καθορίζουμε την αποζημίωση για κάθε ώρα θεω¬ 
ρητικής ή πρακτικής διδασκαλίας του προσωπικού που 
διδάσκει στις Σχολές και τα Κέντρα Εκπαίδευσης ή Με¬ 
τεκπαίδευσης του Πυρ/κού Σώματος, ανά κατηγορία ως 
ακολούθως: 

Τεύχος Β'76/22.01.2018 


α. Κατηγορία διδακτικού ερευνητικού προσωπικού 
των Πανεπιστημίων, των Ανωτάτων Εκπαιδευτικών Ιδρυ¬ 
μάτων και διδακτικού προσωπικού που αποτελείται από 
δικαστικούς λειτουργούς, ανεξάρτητα από το αν τελούν 
στην ενέργεια ή τη σύνταξη, η αποζημίωση είναι: 

(1) Καθηγητές Α.Ε.Ι, και ανώτατοι δικαστικοί λειτουργοί 
41 €. 

(2) Αναπληρωτές καθηγητές Α.Ε.Ι, και ανώτεροι δικα¬ 
στικοί λειτουργοί 38 €. 

(3) Καθηγητές Α.Τ.Ε.Ι. κάτοχοι μεταπτυχιακού τίτλου 
30 €. 

(4) Αναπληρωτές καθηγητές Α.Τ.Ε.Ι. κάτοχοι μεταπτυ¬ 
χιακού τίτλου 28 €. 

(5) Επίκουροι καθηγητές Α.Ε.Ι, και κατώτεροι δικαστικοί 
λειτουργοί 27 €. 

(6) Επίκουροι καθηγητές Α.Τ.Ε.Ι. κάτοχοι μεταπτυχιακού 
τίτλου 25 €. 

(7) Λέκτορες 23 €. 

(8) Καθηγητές Α.Τ.Ε.Ι. χωρίς να είναι κάτοχοι μεταπτυ¬ 
χιακού τίτλου 20 €. 

(9) Αναπληρωτές - Επίκουροι καθηγητές Α.Τ.Ε.Ι. χωρίς 
να είναι κάτοχοι μεταπτυχιακού τίτλου 18 €. 

β. Κατηγορία εκπαιδευτικού προσωπικού που αποτε- 
λείται από ιδιώτες καθηγητές, η αποζημίωση είναι: 

(1) Κάτοχοι διδακτορικού τίτλου 20 €. 

(2) Κάτοχοι μεταπτυχιακού τίτλου 18 €. 

(3) Κάτοχοι πτυχίου Α.Ε.Ι. 15 €. 

(4) Κάτοχοι πτυχίου Α.Τ.Ε.Ι. 13€. 

(5) Πτυχιούχοι Ανωτέρας Σχολής ή Κολεγίου 3ετούς 
φοιτήσεως μετά τις σπουδές στη Δευτεροβάθμια Εκπαί¬ 
δευση ή πτυχιούχοι ξένης γλώσσας 12 €. 

(6) Εκπαιδευτές ξένων γλωσσών, που δεν έχουν πτυχίο 
Ανωτέρας Σχολής ή Κολεγίου 3ετούς φοιτήσεως, μετά τις 
σπουδές στη Δευτεροβάθμια Εκπαίδευση 9 €. 

(7) Εκπαιδευτές που δεν έχουν πτυχίο Ανωτέρας Σχο¬ 
λής 6 €. 

γ. Κατηγορία εκπαιδευτικού προσωπικού που αποτε- 
λείται από πυροσβεστικούς υπαλλήλους, αστυνομικούς 
υπαλλήλους, λιμενικούς υπαλλήλους, στρατιωτικούς, 
ανεξάρτητα από το αν αυτό τελεί στην ενέργεια ή στη 
σύνταξη, η αποζημίωση είναι: 

(1) Αξιωματικοί του Πυροσβεστικού Σώματος, της 
Ελληνικής Αστυνομίας του Λιμενικού Σώματος και των 
Ενόπλων Δυνάμεων κάτοχοι διδακτορικού τίτλου 14 €. 

(2) Αξιωματικοί του Πυροσβεστικού Σώματος, της 
Ελληνικής Αστυνομίας του Λιμενικού Σώματος και των 
Ενόπλων Δυνάμεων κάτοχοι μεταπτυχιακού τίτλου 12 €. 

(3) Ανώτατοι Αξιωματικοί του Πυροσβεστικού Σώμα¬ 
τος, της Ελληνικής Αστυνομίας του Λιμενικού Σώματος 
και των Ενόπλων Δυνάμεων 11 €. 

(4) Πύραρχοι και εξομοιούμενοι των Ενόπλων Δυνάμε¬ 
ων, της Ελληνικής Αστυνομίας, του Λιμενικού Σώματος 
10€. 

(5) Αντιπύραρχοι και Επιπυραγοί και εξομοιούμενοι 
των Ενόπλων Δυνάμεων, της Ελληνικής Αστυνομίας, του 
Λιμενικού Σώματος 9 €. 

(6) Κατώτεροι Αξιωματικοί του Πυροσβεστικού Σώμα¬ 
τος, της Ελληνικής Αστυνομίας, του Λιμενικού Σώματος, 
των Ενόπλων Δυνάμεων 6 €. 


(7) Π υρονόμοιτου Πυροσβεστικού Σώματος καιεξομοι- 
ούμενοι των Ενόπλων Δυνάμεων, Αρχιπυροσβέστες, Πυ¬ 
ροσβέστες, Πυροσβέστες Πενταετούς Υποχρέωσης 5 €. 
Το προσωπικό της κατηγορίας αυτής, εφόσον διαθέτει 
διδακτορικό ή μεταπτυχιακό τίτλο, αμείβεται σύμφωνα 
με τις περιπτώσεις 1 και 2 της υποπαραγράφου γ της 
παραγράφου 1. 

(8) Για τους απόστρατους λαμβάνεται υπόψη ο απο- 
στρατευτικός βαθμός. 

(9) Η διδασκαλία από τους παραπάνω πρέπει να πα¬ 
ρέχεται ανεξάρτητα από τα κύρια καθήκοντα του διδά¬ 
σκοντος. 

δ. Κατηγορία εκπαιδευτικού προσωπικού που απο- 
τελείται από δημόσιους λειτουργούς και υπαλλήλους, 
υπαλλήλους Ν.Π.Δ.Δ. και Ο.Τ.Α., ανεξάρτητα από το αν 
αυτό τελεί στην ενέργεια ή στη σύνταξη, η αποζημίωση 
είναι: 

(1) Δημόσιοι λειτουργοί και υπάλληλοι, υπάλληλοι 
Ν.Π.Δ.Δ. και Ο.Τ.Α κάτοχοι διδακτορικού τίτλου 14€. 

(2) Δημόσιοι λειτουργοί και υπάλληλοι, υπάλληλοι 
Ν.Π.Δ.Δ. και Ο.Τ.Α κάτοχοι μεταπτυχιακού τίτλου 12 €. 

(3) Δημόσιοι υπάλληλοι, υπάλληλοι Ν.Π.Δ.Δ. και Ο.Τ.Α. 
κάτοχοι πτυχίου Α.Ε.Ι. 10 €. 

(4) Δημόσιοι υπάλληλοι, υπάλληλοι Ν.Π.Δ.Δ. και Ο.Τ.Α. 
κάτοχοι πτυχίου Α.Τ.Ε.Ι. 6€. 

(5) Δημόσιοι υπάλληλοι, υπάλληλοι Ν.Π.Δ.Δ. και Ο.Τ.Α. 
κάτοχοι πτυχίου ανωτέρας σχολής ή υπάλληλοι τεχνο¬ 
λογικής εκπαίδευσης (Τ.Ε.) 6 €. 

(6) Οι ανωτέρω αποζημιώσεις ισχύουν και για το πο¬ 
λιτικό προσωπικό με σχέση εργασίας ιδιωτικού δικαίου 
σύμφωνα με τον εκάστοτε τίτλο σπουδών. 

2 Οι αποζημιώσεις αυτές καταβάλλονται στο διδακτι¬ 
κό προσωπικό και για κάθε ώρα συμμετοχής τους στο 
εκπαιδευτικό συμβούλιο της οικείας Σχολής. 

3. Οι Διευθυντές σπουδών των Σχολών της Πυροσβε¬ 
στικής Ακαδημίας λαμβάνουν την αποζημίωση της πε¬ 
ρίπτωσης 1 υποπαραγράφου α της παραγράφου 1 του 
παρόντος άρθρου για κάθε ώρα απασχόλησής τους. 

4. Οι καθηγητές ή αναπληρωτές καθηγητές Α.Ε.Ι. που 
συμμετέχουν στις τριμελείς επιτροπές διδακτικού προ¬ 
σωπικού λαμβάνουν αντίστοιχα την αποζημίωση της 
περίπτωσης 1 και 2 της υποπαραγράφου α της παρα¬ 
γράφου 1 του παρόντος άρθρου για κάθε ώρα απασχό¬ 
λησής τους. 

5. Οι καθηγητές της Πυροσβεστικής Ακαδημίας καθώς 
και οι ιδιώτες που συμμετέχουν στις επιτροπές κατάρτι¬ 
σης θεμάτων για τη διενέργεια και τη διεκπεραίωση των 
κατατακτηρίων εξετάσεων λαμβάνουν αντίστοιχα την 
αποζημίωση της υποπαραγράφου β της παραγράφου 1 
του παρόντος άρθρου για κάθε ώρα απασχόλησής τους 

Άρθρο 2 

Περιορισμοί 

Οι ώρες θεωρητικής και πρακτικής διδασκαλίας για 
κάθε καθηγητή δεν μπορούν να υπερβούν τις είκοσι (20) 
την εβδομάδα και τις σαράντα (40) ώρες μηνιαίως. 

Άρθρο 3 

Διαδικασία - 

Δικαιολόγηση αποζημίωσης διδασκαλίας 

1. Τα δικαιολογητικά πληρωμής της αποζημίωσης, 

εκτός από τα προβλεπόμενα με τις ισχύουσες διατάξεις, 
ορίζονται ως εξής: 

α. Απόσπασμα απόφασης διορισμού του δικαιούχου 
ως καθηγητή ή ορισμού ως Διευθυντή Σπουδών, ορι¬ 
σμός μέλους επιτροπής επιλογής καθηγητών ή ορισμός 
μέλους επιτροπής κατάρτισης θεμάτων. 

β. Αντίγραφο απόφασης καθορισμού της αποζημίω¬ 
σης. 

γ. Κατάσταση πληρωμής της αποζημίωσης. 

2) Η πληρωμή της αποζημίωσης και οι κρατήσεις σε 
βάρος της, ενεργούνται σύμφωνα με τις ισχύουσες δι¬ 
ατάξεις. 

Άρθρο 4 

Πληρωμή - Κρατήσεις 

1. Οι αποζημιώσεις διδασκαλίας που καθορίζονται με 
την παρούσα απόφαση, θεωρούνται πρόσθετες αμοι¬ 
βές και καταβάλλονται σύμφωνα με τις προϋποθέσεις 
και τους περιορισμούς της παραγράφου 2 του άρθρου 
104 του Συντάγματος, του άρθρου 156 του ν. 4472/2017 
(Α' 74) καθώς επίσης και του άρθρου 2 του ν. 3833/2010 
(Α' 40). 

2. Οι ανωτέρω αποζημιώσεις υπόκεινται σε κρατήσεις 
υπέρ Δημοσίου και τρίτων, όπως καθορίζονται εκάστοτε 
από τις ισχύουσες διατάξεις. 

Άρθρο 5 

Καταργούμενες διατάξεις 

Απάτην έναρξη ισχύος της παρούσας καταργούνται οι 
διατάξειςτης υπ'αριθμ. 2/81325/0022/01 από 12-01-2001 
(Β' 14) κοινής υπουργικής απόφασης. 

Άρθρο 6 

Έναρξη ισχύος 

Η ισχύςτης παρούσας απόφασης αρχίζει από 1 Ιανου¬ 
άριου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2018 

Οι Αναπληρωτές Υπουργοί 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. Πρωτ.: 2871 (2) 

Τροποποίηση της υπ'αριθμ. 108645/17-10-2016 
απόφασης «Προκήρυξη καθεστώτος ενισχύσεων 
"Γενική Επιχειρηματικότητα" του αναπτυξιακού 
ν. 4399/2016», (Β' 3378), όπως ισχύει. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση Καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 


χώρας - Σύσταση Αναπτυξιακού Συμβουλίου και άλλες 
διατάξεις» (Α' 117), όπως τροποποιήθηκε και ισχύει, και 
ιδίως του άρθρου 3, παράγραφος 1 και του άρθρου 6, πα¬ 
ράγραφος 3 (β) και του άρθρου 29, αυτού, όπως ισχύουν. 

2. Τις διατάξεις του Γενικού Απαλλακτικού Κανονισμού 
651/2014 της Ευρωπαϊκής Επιτροπής (ΓΑΚ), όπως τρο¬ 
ποποιήθηκε με τον καν. (ΕΕ) 2017/1084 της 14 Ιουνίου 
2017 «για την τροποποίηση του κανονισμού (ΕΕ) αριθ. 
651 /2014 όσον αφορά τις ενισχύσεις για τις λιμενικές και 
αερολιμενικές υποδομές, τα όρια κοινοποίησης για τις 
ενισχύσεις για τον πολιτισμό και τη διατήρηση της κλη¬ 
ρονομιάς και για τις ενισχύσεις για αθλητικές υποδομές 
και πολυλειτουργικές ψυχαγωγικές υποδομές, καθώς και 
τα καθεστώτα περιφερειακών ενισχύσεων λειτουργίας 
για τις εξόχως απόκεντρες περιοχές, και για την τροπο¬ 
ποίηση του κανονισμού (ΕΕ) αριθ. 702/2014 όσον αφο¬ 
ρά τον υπολογισμό των επιλέξιμων δαπανών» (ΕΕ Ε 156 
της 20.6.2017, ο. 1-18), και ειδικότερα του άρθρου 14 
παράγραφος 16, του άρθρου 2 σημείο 61 (α) και του άρ¬ 
θρου 58 παράγραφος 5, αυτού, όπως διαμορφώθηκαν 
και ισχύουν. 

3. Τις διατάξεις του κανονισμού (ΕΕ) αριθ. 702/2014της 
Επιτροπής της 25ης Ιουνίου 2014 για την κήρυξη ορισμέ¬ 
νων κατηγοριών ενισχύσεων στους τομείς της γεωργίας 
και δασοκομίας και σε αγροτικές περιοχές συμβιβάσιμων 
με την εσωτερική αγορά κατ' εφαρμογή των άρθρων 107 
και 108 της Συνθήκης για τη λειτουργία της Ευρωπαϊκής 
Ένωσης και ειδικότερα το άρθρο 14 αυτού. 

4. Την υπ'αριθμ. 106688/13-10-2016 (Β' 3315) κοινή 
υπουργική απόφαση "Καθορισμόςτου ποσού, κατά είδος 
ενισχύσεων, για τα επενδυτικό σχέδια που υπάγονται στα 
καθεστώτα ενισχύσεων «Γενική Επιχειρηματικότητα», 
«Νέες ανεξάρτητες ΜΜΕ», «Ενισχύσεις μηχανολογικού 
εξοπλισμού» και «Επενδύσεις μείζονος μεγέθους» του 
αναπτυξιακού ν. 4399/2016", όπως τροποποιήθηκε και 
ισχύει. 

5. Την υπ'αριθ. 108645/17-10-2016 υπουργική από¬ 
φαση "Προκήρυξη καθεστώτος ενισχύσεων «Γενική Επι¬ 
χειρηματικότητα" του αναπτυξιακού ν. 4399/2016», (Β' 
3378), όπως τροποποιήθηκε και ισχύει. 

6. Την υπ'αριθμ. 108612/17-10-2016 (Α' 3410) κοινή 
υπουργική απόφαση «Καθορισμός των ειδών επενδυτι¬ 
κών σχεδίων του τομέα πρωτογενούς γεωργικής παρα¬ 
γωγής των πολύ μικρών, μικρών και μεσαίων επιχειρή¬ 
σεων (ΜΜΕ), που μπορούν να υπαχθούν σε καθεστώτα 
ενισχύσεων του ν. 4399/2016 (Α' 117) και των προδια¬ 
γραφών, πρόσθετων όρων, περιορισμών και προϋποθέ¬ 
σεων, καθώς και κάθε σχετικού θέματος για την παροχή 
των ενισχύσεων σε επενδυτικό σχέδια του τομέα αυτού», 
όπως τροποποιήθηκε και ισχύει. 

7. Την υπ'αριθμ. 108621/17-10-2016 (Α' 3410) κοινή 
υπουργική απόφαση «Καθορισμός ειδικών όρων, προ¬ 
ϋποθέσεων, προδιαγραφών και περιορισμών για την 
υπαγωγή σε καθεστώτα ενισχύσεων του ν. 4399/2016 
(Α' 117), επενδυτικών σχεδίων του τομέα της μεταποί¬ 
ησης γεωργικών προϊόντων, όπως αυτός ορίζεται στο 
σημείο 10του άρθρου 2 του καν. (ΕΕ) αριθ. 651/2014της 
επιτροπής, αποκλειστικά στις περιπτώσεις στις οποίες η 
ενίσχυση του επενδυτικού σχεδίου καθορίζεται με βάση 

τις επιλέξιμες δαπάνες του επενδυτικού σχεδίου», όπως 
τροποποιήθηκε και ισχύει. 

8. Τοάρθρο90 του «Κώδικα για την Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005 (Α' 98). 

9. Τις διατάξεις του π.δ. 147/2017 «Οργανισμός 
του Υπουργείου Οικονομίας και Ανάπτυξης» (Α' 192/ 
13-12-2017). 

10. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

11 .Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

12. Την απόφαση του Πρωθυπουργού με αριθ. Υ197/ 
16.11.2016 «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση» (Β' 3722), όπως ισχύει. 

13. Το γεγονός ότι, σύμφωνα με την παράγραφο 21 
σημείο (γ) του άρθρου 1 του καν. (ΕΕ) 2017/1084, μετά 
την παρέλευση της περιόδου προσαρμογής των έξι (6) 
μηνών από την έναρξη της ισχύος (10-7-2017) του τρο¬ 
ποποιημένου ΓΑΚγια τα υφιστάμενα καθεστώτα ενισχύ¬ 
σεων, τα κράτη μέλη υποχρεούνται να τροποποιήσουν 
τα υφιστάμενα καθεστώτα επενδυτικών ενισχύσεων 
περιφερειακού χαρακτήρα τα οποία απαλλάσσονται 
βάσει του ΓΑΚ, ούτως ώστε να ληφθούν υπόψη και να 
εφαρμόζονται σε αυτά για τη χορήγηση των ενισχύσεων, 
οι διατάξεις του τροποποιημένου ΓΑΚ. 

14. Το γεγονός ότι σύμφωνα με το άρθρο 2 σημείο 28 
του ΓΑΚ, ημερομηνία χορήγησης της ενίσχυσης είναι η 
ημερομηνία απονομής στον δικαιούχο του εννόμου δι¬ 
καιώματος να λάβει την ενίσχυση σύμφωνα με το παρόν 
καθεστώς, ήτοι η ημερομηνία έκδοσης της απόφασης 
υπαγωγής στο καθεστώς, προκύπτει πως ο τροποποιη¬ 
μένος ΓΑΚ έχει εφαρμογή και για τις αιτήσεις υπαγωγής 
στο παρόν καθεστώς για τις οποίες, μέχρι την έναρξη 
εφαρμογήςτου για το παρόν καθεστώς (10-1-2018), δεν 
έχει εκδοθεί η απόφαση υπαγωγής. 

15. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Την τροποποίηση της υπ' αριθ. 108645/17-10-2016 
υπουργικής απόφασης, ως εξής: 

Στο τέλος της περίπτωσης β της παραγράφου 3 του 
άρθρου 6 της 108645/17-10-2016 απόφασης, προστίθε¬ 
νται τα ακόλουθα εδάφια: 

«Από την 10-1-2018, ημερομηνία έναρξης της ισχύος 
για το παρόν καθεστώς του τροποποιημένου Γ.Α.Κ., τα 
οριζόμενα στο προηγούμενο εδάφιο δεν έχουν εφαρμο¬ 


γή για τις επιχειρήσεις που υπέβαλαν αιτήσεις υπαγωγής 
για τις οποίες μέχρι 10-1-2018 δεν έχει εκδοθεί απόφαση 
υπαγωγής. Οι επιχειρήσεις αυτές δεν θεωρούνται δικαι¬ 
ούχοι και εξαιρούνται από τις ενισχύσεις του παρόντος 
καθεστώτος, αν κατά τα δύο (2) έτη που προηγούνται 
της υποβληθείσας αίτησης για ενίσχυση, έχουν προβεί 
σε μετεγκατάσταση στην επιχειρηματική εγκατάσταση 
στην οποία θα πραγματοποιηθεί η αρχική επένδυση για 
την οποία ζητείται η ενίσχυση, ή αν δεν δεσμεύονται ότι 
δεν θα το πράξουν εντός περιόδου δύο (2) ετών μετά 
την ολοκλήρωση της αρχικής επένδυσης για την οποία 
ζητείται η ενίσχυση (άρθρο Μπαρ. 16τροποποιημένου 
Γ.Α.Κ.). 

Ως "μετεγκατάσταση" ορίζεται η μεταφορά της ίδιας 
ή παρεμφερούς δραστηριότητας ή μέρους αυτής από 
επιχειρηματική εγκατάσταση στο έδαφος συμβαλλόμε¬ 
νου μέρους της συμφωνίας ΕΟΧ (αρχική εγκατάσταση) 
σε επιχειρηματική εγκατάσταση στην οποία πραγμα¬ 
τοποιείται η ενισχυόμενη επένδυση στο έδαφος άλλου 
συμβαλλόμενου μέρους της συμφωνίας ΕΟΧ (ενισχυό- 
μενη εγκατάσταση). 

Μεταφορά υπάρχει όταν το προϊόν ή η υπηρεσία στην 
αρχική και στην ενισχυόμενη εγκατάσταση εξυπηρε¬ 
τεί, τουλάχιστον εν μέρει, τον ίδιο σκοπό και καλύπτει 
τις απαιτήσεις ή τις ανάγκες του ίδιου τύπου πελατών 
και χάνονται θέσεις εργασίας στην ίδια ή παρεμφερή 
δραστηριότητα σε μία από τις αρχικές εγκαταστάσεις 
του δικαιούχου στον ΕΟΧ (σημείο 61 ατού άρθρου 2 του 
τροποποιημένου Γ.Α.Κ.)». 

2. Κατά τα λοιπά εφαρμόζονται οι διατάξεις της 
υπ'αριθμ. 108645/17-10-2016 υπουργικής απόφασης, 
όπως τροποποιήθηκε και ισχύει. 

Άρθρο 2 

Οι επιχειρήσεις της παραγράφου 1 του άρθρου 1 υπο- 
χρεούνται, σε κάθε περίπτωση, πριν από την έκδοση 
της απόφασης υπαγωγής, να υποβάλουν ηλεκτρονικά 
σχετική υπεύθυνη δήλωση με την οποία να δηλώνουν 
ότι: ί) δεν έχουν προβεί σε μετεγκατάσταση κατά τα ανω¬ 
τέρω οριζόμενα καθώς και ϋ) δεσμεύονται ότι δεν θα το 
πράξουν εντός περιόδου δύο (2) ετών μετά την ολοκλή¬ 
ρωση της αρχικής επένδυσης για την οποία υπεβλήθη 
η αίτηση υπαγωγής. 

Άρθρο 3 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2018 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 

Αριθ. 2878 _ (3) 

Τροποποίηση της υπ'αριθμ. 108644/17-10-2016 
απόφασης «Προκήρυξη καθεστώτος ενισχύσε¬ 
ων "Νέες ανεξάρτητες ΜΜΕ" του αναπτυξιακού 
ν. 4399/2016», (Β' 3377), όπως ισχύει. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση Καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (Α' 117), όπως τροποποιήθηκε και ισχύει, και 
ιδίως του άρθρου 3, παράγραφος 1 και του άρθρου 6, πα¬ 
ράγραφος 3 (β) και του άρθρου 29 αυτού, όπως ισχύουν. 

2. Τις διατάξεις του Γενικού Απαλλακτικού Κανονισμού 
651/2014 της Ευρωπαϊκής Επιτροπής (ΓΑΚ), όπως τρο¬ 
ποποιήθηκε με τον καν. (ΕΕ) 2017/1084 της 14 Ιουνίου 
2017 «για την τροποποίηση του κανονισμού (ΕΕ) αριθ. 
651 /2014 όσον αφορά τις ενισχύσεις για τις λιμενικές και 
αερολιμενικές υποδομές, τα όρια κοινοποίησης για τις 
ενισχύσεις για τον πολιτισμό και τη διατήρηση της κλη¬ 
ρονομιάς και για τις ενισχύσεις για αθλητικές υποδομές 
και πολυλειτουργικές ψυχαγωγικές υποδομές, καθώς και 
τα καθεστώτα περιφερειακών ενισχύσεων λειτουργίας 
για τις εξόχως απόκεντρες περιοχές, και για την τροπο¬ 
ποίηση του κανονισμού (ΕΕ) αριθ. 702/2014 όσον αφο¬ 
ρά τον υπολογισμό των επιλέξιμων δαπανών» (ΕΕ Ε 156 
της 20.6.2017, ο. 1-18), και ειδικότερα του άρθρου 14 
παράγραφος 16, του άρθρου 2 σημείο 61 (α) και του άρ¬ 
θρου 58 παράγραφος 5, αυτού, όπως διαμορφώθηκαν 
και ισχύουν. 

3. Τις διατάξεις του κανονισμού (ΕΕ) αριθ. 702/2014της 
Επιτροπής της 25ης Ιουνίου 2014 για την κήρυξη ορισμέ¬ 
νων κατηγοριών ενισχύσεων στους τομείς της γεωργίας 
και δασοκομίας και σε αγροτικές περιοχές συμβιβάσιμων 
με την εσωτερική αγορά κατ' εφαρμογή των άρθρων 107 
και 108 της Συνθήκης για τη λειτουργία της Ευρωπαϊκής 
Ένωσης και ειδικότερα το άρθρο 14 αυτού. 

4. Την υπ'αριθμ. 106688/13-10-2016 (Β' 3315) κοινή 
υπουργική απόφαση «Καθορισμός του ποσού, κατά εί¬ 
δος ενισχύσεων, για τα επενδυτικό σχέδια που υπάγονται 
στα καθεστώτα ενισχύσεων "Γενική Επιχειρηματικότητα", 
"Νέες ανεξάρτητες ΜΜΕ", "Ενισχύσεις μηχανολογικού 
εξοπλισμού" και "Επενδύσεις μείζονος μεγέθους" του 
αναπτυξιακού ν. 4399/2016», όπως τροποποιήθηκε και 
ισχύει. 

5. Την υπ'αριθ. 108644/17-10-2016 υπουργική απόφα¬ 
ση «Προκήρυξη καθεστώτος ενισχύσεων "Νέες ανεξάρ¬ 
τητες ΜΜΕ" του αναπτυξιακού ν. 4399/2016», (Β' 3377), 
όπως τροποποιήθηκε και ισχύει. 

6. Την υπ'αριθμ. 108612/17-10-2016 (Α' 3410) κοινή 
υπουργική απόφαση «Καθορισμός των ειδών επενδυτι¬ 
κών σχεδίων του τομέα πρωτογενούς γεωργικής παρα¬ 
γωγής των πολύ μικρών, μικρών και μεσαίων επιχειρή¬ 
σεων (ΜΜΕ), που μπορούν να υπαχθούν σε καθεστώτα 
ενισχύσεων του ν. 4399/2016 (Α' 117) και των προδια¬ 
γραφών, πρόσθετων όρων, περιορισμών και προϋποθέ¬ 


σεων, καθώς και κάθε σχετικού θέματος για την παροχή 
των ενισχύσεων σε επενδυτικό σχέδια του τομέα αυτού», 
όπως τροποποιήθηκε και ισχύει. 

7. Την υπ'αριθμ. 108621/17-10-2016 (Α' 3410) κοινή 
υπουργική απόφαση «Καθορισμός ειδικών όρων, προ¬ 
ϋποθέσεων, προδιαγραφών και περιορισμών για την 
υπαγωγή σε καθεστώτα ενισχύσεων του ν. 4399/2016 
(Α' 117), επενδυτικών σχεδίων του τομέα της μεταποί¬ 
ησης γεωργικών προϊόντων, όπως αυτός ορίζεται στο 
σημείο 10του άρθρου 2 του καν. (ΕΕ) αριθ. 651/2014της 
επιτροπής, αποκλειστικά στις περιπτώσεις στις οποίες η 
ενίσχυση του επενδυτικού σχεδίου καθορίζεται με βάση 
τις επιλέξιμες δαπάνες του επενδυτικού σχεδίου», όπως 
τροποποιήθηκε και ισχύει. 

8. Το άρθρο 90 του «Κώδικα για την Κυβέρνηση και 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (Α' 98). 

9. Τις διατάξεις του π.δ. 147/2017 «Οργανισμός 
του Υπουργείου Οικονομίας και Ανάπτυξης» (Α' 192/ 
13-12-2017). 

10. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

11. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

12. Την απόφαση του Πρωθυπουργού με αριθ. Υ197/ 
16.11.2016 «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση» (Β' 3722), όπως ισχύει. 

13. Το γεγονός ότι, σύμφωνα με την παράγραφο 21 
σημείο (γ) του άρθρου 1 του καν. (ΕΕ) 2017/1084, μετά 
την παρέλευση της περιόδου προσαρμογής των έξι (6) 
μηνών από την έναρξη της ισχύος (10-7-2017) του τρο¬ 
ποποιημένου ΓΑΚ για τα υφιστάμενα καθεστώτα ενισχύ¬ 
σεων, τα κράτη μέλη υποχρεούνται να τροποποιήσουν 
τα υφιστάμενα καθεστώτα επενδυτικών ενισχύσεων 
περιφερειακού χαρακτήρα τα οποία απαλλάσσονται 
βάσει του ΓΑΚ, ούτως ώστε να ληφθούν υπόψη και να 
εφαρμόζονται σε αυτά για τη χορήγηση των ενισχύσεων, 
οι διατάξεις του τροποποιημένου ΓΑΚ. 

14. Το γεγονός ότι σύμφωνα με το άρθρο 2 σημείο 28 
του ΓΑΚ, ημερομηνία χορήγησης της ενίσχυσης είναι η 
ημερομηνία απονομής στον δικαιούχο του εννόμου δι¬ 
καιώματος να λάβει την ενίσχυση σύμφωνα με το παρόν 
καθεστώς, ήτοι η ημερομηνία έκδοσης της απόφασης 
υπαγωγής στο καθεστώς, προκύπτει πως ο τροποποιη¬ 
μένος ΓΑΚ έχει εφαρμογή και για τις αιτήσεις υπαγωγής 
στο παρόν καθεστώς για τις οποίες, μέχρι την έναρξη 
εφαρμογής του για το παρόν καθεστώς (10-1 -2018), δεν 
έχει εκδοθεί η απόφαση υπαγωγής. 

15. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Την τροποποίηση της υπ' αριθ. 108644/17-10-2016 
υπουργικής απόφασης, ως εξής: 

Στο τέλος της περίπτωσης β της παραγράφου 3 του 
άρθρου 6 της 108644/17-10-2016 απόφασης, προστίθε¬ 
νται τα ακόλουθα εδάφια: 

«Από την 10-1-2018, ημερομηνία έναρξης της ισχύος 
για το παρόν καθεστώς του τροποποιημένου Γ.Α.Κ., τα 
οριζόμενα στο προηγούμενο εδάφιο δεν έχουν εφαρμο¬ 
γή για τις επιχειρήσεις που υπέβαλαν αιτήσεις υπαγωγής 
για τις οποίες μέχρι 10-1-2018 δεν έχει εκδοθεί απόφαση 
υπαγωγής. Οι επιχειρήσεις αυτές δεν θεωρούνται δικαι¬ 
ούχοι και εξαιρούνται από τις ενισχύσεις του παρόντος 
καθεστώτος, αν κατά τα δύο (2) έτη που προηγούνται 
της υποβληθείσας αίτησης για ενίσχυση, έχουν προβεί 
σε μετεγκατάσταση στην επιχειρηματική εγκατάσταση 
στην οποία θα πραγματοποιηθεί η αρχική επένδυση για 
την οποία ζητείται η ενίσχυση, ή αν δεν δεσμεύονται ότι 
δεν θα το πράξουν εντός περιόδου δύο (2) ετών μετά 
την ολοκλήρωση της αρχικής επένδυσης για την οποία 
ζητείται η ενίσχυση (άρθρο Μπαρ. 16τροποποιημένου 
Γ.Α.Κ.). 

Ως "μετεγκατάσταση" ορίζεται η μεταφορά της ίδιας 
ή παρεμφερούς δραστηριότητας ή μέρους αυτής από 
επιχειρηματική εγκατάσταση στο έδαφος συμβαλλόμε¬ 
νου μέρους της συμφωνίας ΕΟΧ (αρχική εγκατάσταση) 
σε επιχειρηματική εγκατάσταση στην οποία πραγμα¬ 
τοποιείται η ενισχυόμενη επένδυση στο έδαφος άλλου 
συμβαλλόμενου μέρους της συμφωνίας ΕΟΧ (ενισχυό- 
μενη εγκατάσταση). 

Μεταφορά υπάρχει όταν το προϊόν ή η υπηρεσία στην 
αρχική και στην ενισχυόμενη εγκατάσταση εξυπηρε¬ 
τεί, τουλάχιστον εν μέρει, τον ίδιο σκοπό και καλύπτει 
τις απαιτήσεις ή τις ανάγκες του ίδιου τύπου πελατών 
και χάνονται θέσεις εργασίας στην ίδια ή παρεμφερή 
δραστηριότητα σε μία από τις αρχικές εγκαταστάσεις 
του δικαιούχου στον ΕΟΧ (σημείο 61 ατού άρθρου 2 του 
τροποποιημένου Γ.Α.Κ.)». 

2. Κατά τα λοιπά εφαρμόζονται οι διατάξεις της υπ' 
αριθμ. 108644/17-10-2016 υπουργικής απόφασης, όπως 
τροποποιήθηκε και ισχύει. 

Άρθρο 2 

Οι επιχειρήσεις της παραγράφου 1 του άρθρου 1 υπο- 
χρεούνται, σε κάθε περίπτωση, πριν από την έκδοση 
της απόφασης υπαγωγής, να υποβάλουν ηλεκτρονικά 
σχετική υπεύθυνη δήλωση με την οποία να δηλώνουν 
ότι: ί) δεν έχουν προβεί σε μετεγκατάσταση κατά τα ανω¬ 
τέρω οριζόμενα καθώς και ϋ) δεσμεύονται ότι δεν θα το 
πράξουν εντός περιόδου δύο (2) ετών μετά την ολοκλή¬ 
ρωση της αρχικής επένδυσης για την οποία υπεβλήθη 
η αίτηση υπαγωγής. 

Άρθρο 3 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2018 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθ. 2900 _ (4) 

Τροποποίηση της υπ'αριθμ. 108646/17-10-2016 
απόφασης «Προκήρυξη καθεστώτος ενισχύσεων 
"Ενισχύσεις μηχανολογικού εξοπλισμού" του ανα¬ 
πτυξιακού ν. 4399/2016», (Β' 3380), όπως ισχύει. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1 .Τις διατάξειςτου ν. 4399/2016 «Θεσμικό πλαίσιο για 
τη σύσταση Καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (Α' 117), όπως τροποποιήθηκε και ισχύει, και 
ιδίως του άρθρου 3, παράγραφος 1 και του άρθρου 6, πα¬ 
ράγραφος 3 (β) και του άρθρου 29, αυτού, όπως ισχύουν. 

2. Τις διατάξειςτου Γενικού Απαλλακτικού Κανονισμού 
651/2014 της Ευρωπαϊκής Επιτροπής (ΓΑΚ), όπως τρο¬ 
ποποιήθηκε με τον καν. (ΕΕ) 2017/1084 της 14 Ιουνίου 
2017 «για την τροποποίηση του κανονισμού (ΕΕ) αριθ. 
651/2014 όσον αφορά τις ενισχύσεις για τις λιμενικές και 
αερολιμενικές υποδομές, τα όρια κοινοποίησης για τις 
ενισχύσεις για τον πολιτισμό και τη διατήρηση της κλη¬ 
ρονομιάς και για τις ενισχύσεις για αθλητικές υποδομές 
και πολυλειτουργικές ψυχαγωγικές υποδομές, καθώς και 
τα καθεστώτα περιφερειακών ενισχύσεων λειτουργίας 
για τις εξόχως απόκεντρες περιοχές, και για την τροπο¬ 
ποίηση του κανονισμού (ΕΕ) αριθ. 702/2014 όσον αφο¬ 
ρά τον υπολογισμό των επιλέξιμων δαπανών» (ΕΕ Ε156 
της 20.6.2017, ο. 1-18), και ειδικότερα του άρθρου 14 
παράγραφος 16, του άρθρου 2 σημείο 61 (α) και του άρ¬ 
θρου 58 παράγραφος 5, αυτού, όπως διαμορφώθηκαν 
και ισχύουν. 

3. Την υπ'αριθμ. 106688/13-10-2016 (Β' 3315) κοινή 
υπουργική απόφαση «Καθορισμός του ποσού, κατά εί¬ 
δος ενισχύσεων, για τα επενδυτικό σχέδια που υπάγονται 
στα καθεστώτα ενισχύσεων "Γενική Επιχειρηματικότητα", 
"Νέες ανεξάρτητες ΜΜΕ", "Ενισχύσεις μηχανολογικού 
εξοπλισμού" και "Επενδύσεις μείζονος μεγέθους" του 
αναπτυξιακού ν. 4399/2016», όπως τροποποιήθηκε και 
ισχύει. 

4. Την υπ'αριθ. 108646/17-10-2016 υπουργική από¬ 
φαση «Προκήρυξη καθεστώτος ενισχύσεων "Ενισχύ¬ 
σεις μηχανολογικού εξοπλισμού" του αναπτυξιακού 
ν. 4399/2016», (Β' 3380), όπως τροποποιήθηκε και ισχύει. 

5. Την υπ'αριθμ. 108621/17-10-2016 (Α' 3410) κοινή 
υπουργική απόφαση «Καθορισμός ειδικών όρων, προ¬ 
ϋποθέσεων, προδιαγραφών και περιορισμών για την 
υπαγωγή σε καθεστώτα ενισχύσεων του ν. 4399/2016 

(Α' 117), επενδυτικών σχεδίων του τομέα της μεταποί¬ 
ησης γεωργικών προϊόντων, όπως αυτός ορίζεται στο 
σημείο 10του άρθρου 2 του καν. (ΕΕ) αριθ. 651/2014της 
επιτροπής, αποκλειστικά στις περιπτώσεις στις οποίες η 
ενίσχυση του επενδυτικού σχεδίου καθορίζεται με βάση 
τις επιλέξιμες δαπάνες του επενδυτικού σχεδίου», όπως 
τροποποιήθηκε και ισχύει. 

6. Το άρθρο 90 του «Κώδικα για την Κυβέρνηση και 
κυβερνητικά όργανα» που κυρώθηκε μετο άρθρο πρώτο 
τουπ.δ. 63/2005 (Α'98). 

7. Τις διατάξεις του π.δ. 147/2017 «Οργανισμός 
του Υπουργείου Οικονομίας και Ανάπτυξης» (Α' 192/ 
13-12-2017). 

8. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

9. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

10. Την απόφαση του Πρωθυπουργού με αριθ. Υ197/ 
16.11.2016 «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση» (Β' 3722), όπως ισχύει. 

11. Το γεγονός ότι, σύμφωνα με την παράγραφο 21 
σημείο (γ) του άρθρου 1 του καν. (ΕΕ) 2017/1084, μετά 
την παρέλευση της περιόδου προσαρμογής των έξι (6) 
μηνών από την έναρξη της ισχύος (10-7-2017) του τρο¬ 
ποποιημένου ΓΑΚ για τα υφιστάμενα καθεστώτα ενισχύ¬ 
σεων, τα κράτη μέλη υποχρεούνται να τροποποιήσουν 
τα υφιστάμενα καθεστώτα επενδυτικών ενισχύσεων 
περιφερειακού χαρακτήρα τα οποία απαλλάσσονται 
βάσει του ΓΑΚ, ούτως ώστε να ληφθούν υπόψη και να 
εφαρμόζονται σε αυτά για τη χορήγηση των ενισχύσεων, 
οι διατάξεις του τροποποιημένου ΓΑΚ. 

12. Το γεγονός ότι σύμφωνα μετο άρθρο 2 σημείο 28 
του ΓΑΚ, ημερομηνία χορήγησης της ενίσχυσης είναι η 
ημερομηνία απονομής στον δικαιούχο του εννόμου δι¬ 
καιώματος να λάβει την ενίσχυση σύμφωνα με το παρόν 
καθεστώς, ήτοι η ημερομηνία έκδοσης της απόφασης 
υπαγωγής στο καθεστώς, προκύπτει πως ο τροποποιη¬ 
μένος ΓΑΚ έχει εφαρμογή και για τις αιτήσεις υπαγωγής 
στο παρόν καθεστώς για τις οποίες, μέχρι την έναρξη 
εφαρμογής του για το παρόν καθεστώς (10-1 -2018), δεν 
έχει εκδοθεί η απόφαση υπαγωγής. 

13. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1 .Την τροποποίηση της υπ'αριθ. 108646/17-10-2016 
υπουργικής απόφασης, ως εξής: 

Στο τέλος της περίπτωσης β της παραγράφου 3 του 
άρθρου 6 της 108646/17-10-2016 απόφασης, προστίθε¬ 
νται τα ακόλουθα εδάφια: 


«Από την 10-1-2018, ημερομηνία έναρξης της ισχύος 
για το παρόν καθεστώς του τροποποιημένου Γ.Α.Κ., τα 
οριζόμενα στο προηγούμενο εδάφιο δεν έχουν εφαρμο¬ 
γή για τις επιχειρήσεις που υπέβαλαν αιτήσεις υπαγωγής 
για τις οποίες μέχρι 10-1 -2018 δεν έχει εκδοθεί απόφαση 
υπαγωγής. Οι επιχειρήσεις αυτές δεν θεωρούνται δικαι¬ 
ούχοι και εξαιρούνται από τις ενισχύσεις του παρόντος 
καθεστώτος, αν κατά τα δύο (2) έτη που προηγούνται 
της υποβληθείσας αίτησης για ενίσχυση, έχουν προβεί 
σε μετεγκατάσταση στην επιχειρηματική εγκατάσταση 
στην οποία θα πραγματοποιηθεί η αρχική επένδυση για 
την οποία ζητείται η ενίσχυση, ή αν δεν δεσμεύονται ότι 
δεν θα το πράξουν εντός περιόδου δύο (2) ετών μετά την 
ολοκλήρωση της αρχικής επένδυσης για την οποία ζητεί¬ 
ται η ενίσχυση (άρθρο Μπαρ. 16τροποποιημένου Γ.Α.Κ.). 

Ως "μετεγκατάσταση" ορίζεται η μεταφορά της ίδιας 
ή παρεμφερούς δραστηριότητας ή μέρους αυτής από 
επιχειρηματική εγκατάσταση στο έδαφος συμβαλλόμε¬ 
νου μέρους της συμφωνίας ΕΟΧ (αρχική εγκατάσταση) 
σε επιχειρηματική εγκατάσταση στην οποία πραγμα¬ 
τοποιείται η ενισχυόμενη επένδυση στο έδαφος άλλου 
συμβαλλόμενου μέρους της συμφωνίας ΕΟΧ (ενισχυό- 
μενη εγκατάσταση). 

Μεταφορά υπάρχει όταν το προϊόν ή η υπηρεσία στην 
αρχική και στην ενισχυόμενη εγκατάσταση εξυπηρε¬ 
τεί, τουλάχιστον εν μέρει, τον ίδιο σκοπό και καλύπτει 
τις απαιτήσεις ή τις ανάγκες του ίδιου τύπου πελατών 
και χάνονται θέσεις εργασίας στην ίδια ή παρεμφερή 
δραστηριότητα σε μία από τις αρχικές εγκαταστάσεις 
του δικαιούχου στον ΕΟΧ (σημείο 61 α του άρθρου 2 του 
τροποποιημένου Γ.Α.Κ.)». 

2. Κατά τα λοιπά εφαρμόζονται οι διατάξεις της υπ' 
αριθμ. 108646/17-10-2016 υπουργικής απόφασης, όπως 
τροποποιήθηκε και ισχύει. 

Άρθρο 2 

Οι επιχειρήσειςτης παραγράφου 1 του άρθρου 1 υπο- 
χρεούνται, σε κάθε περίπτωση, πριν από την έκδοση 
της απόφασης υπαγωγής, να υποβάλουν ηλεκτρονικά 
σχετική υπεύθυνη δήλωση με την οποία να δηλώνουν 
ότι ί) δεν έχουν προβεί σε μετεγκατάσταση κατά τα ανω¬ 
τέρω οριζόμενα καθώς και ϋ) δεσμεύονται ότι δεν θα το 
πράξουν εντός περιόδου δύο (2) ετών μετά την ολοκλή¬ 
ρωση της αρχικής επένδυσης για την οποία υπεβλήθη 
η αίτηση υπαγωγής. 

Άρθρο 3 

1. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2018 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 

Τεύχος Β'76/22.01.2018 


Αριθ. 1158 _ (5) 

Εξαίρεση Ειδικής Συμβούλου από την αναστο¬ 
λή άσκησης του δικηγορικού λειτουργήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις: 

(α) Της παρ.8 του άρθρου 57 του «Κώδικα Νομοθεσίας 
για την Κυβέρνηση και τα κυβερνητικά όργανα», που 
κυρώθηκαν με το πρώτο άρθρο του π.δ. 63/2005 (ΦΕΚ 
98/Α72005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

(β) Του εδαφίου 2 της περ. α της παρ. 1 του άρθρου 
31 του ν. 4194/2013 (ΦΕΚ 208/Α72013) «Κώδικας Δικη¬ 
γόρων». 

(γ) Του π.δ. 123/2016 (ΦΕΚ 208/Α74-11-2016) «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

(δ) Του π.δ. 125/2016 (ΦΕΚ 210/Α/5-11 -2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

2.Την αρ. πρωτ. 129576/27.11.2017 (ΦΕΚ 649/Υ.Ο.Δ.Δ./ 
6-12-2017) απόφαση του Γενικού Γραμματέα του Υπουρ¬ 


γείου Οικονομίας και Ανάπτυξης, με την οποία η Άννα - 
Λίζα Ευσταθίου του Ηλία, Δικηγόρος Αθηνών (ΑΜ ΔΣΑ: 
34632), προσλήφθηκε, από 21-11-2017, σε θέση Ειδι¬ 
κής Συμβούλου στο γραφείο του Γενικού Γραμματέα του 
Υπουργείου Οικονομίας και Ανάπτυξης, Ηλία Ξανθάκου, 
με σύμβαση εργασίας ιδιωτικού δικαίου ορισμένου χρό¬ 
νου διάρκειας έξι (6) μηνών, η οποία μπορεί να ανανεώ¬ 
νεται ανά εξάμηνο, κατά την κρίση του ανωτέρω Γενικού 
Γραμματέα. 

3.Την αρ.πρωτ. 129963/27.11.2017 αίτηση εξαίρεσης 
από την αναστολή άσκησης του δικηγορικού λειτουρ¬ 
γήματος της Άννας - Λίζας Ευσταθίου, αποφασίζουμε: 

Εξαιρούμε από την αναστολή άσκησης του δικηγορι¬ 
κού λειτουργήματος την Άννα - Λίζα Ευσταθίου του Ηλία, 
Δικηγόρο Αθηνών (ΑΜ ΔΣΑ: 34362), από 21-11-2017, 
ημερομηνία πρόσληψης της σε θέση Ειδικής Συμβού¬ 
λου στο γραφείο του Γενικού Γραμματέα του Υπουργείου 
Οικονομίας και Ανάπτυξης, Ηλία Ξανθάκου, με σύμβαση 
εργασίας ιδιωτικού δικαίου ορισμένου χρόνου διάρκειας 
έξι (6) μηνών, η οποία μπορεί να ανανεώνεται ανά εξά¬ 
μηνο, κατά την κρίση του ανωτέρω Γενικού Γραμματέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2018 
Οι Υπουργοί 

Οικονομίας Διοικητικής 

και Ανάπτυξης Ανασυγκρότησης 

ΔΗΜΟΣ ΠΑΠΑΔΗΜΗΤΡΙΟΥ ΟΛΓΑ ΓΕΡΟΒΑΣΙΛΗ 

